OpenLLM-France/wikimedia huggingface dataset:
# Perdiu de mar oriental

La perdiu de mar oriental (Glareola maldivarum) és una espècie d'ocell de la família dels glareòlids (Glareolidae) que en estiu habita aiguamolls, praderies i vores de rius de Mongòlia, Manxúria i zona limítrofa de Sibèria, est de la Xina, Taiwan, Hainan, Filipines, Indoxina, illes Andaman i alguns indrets de l'Índia. En hivern habiten més cap al sud, per Indonèsia, arribant fins a Austràlia i Salomó.

## Referències

* ↑ Perdiu de mar oriental a BIRDGUIDES Arxivat 2012-01-20 a Wayback Machine. Rev. 14/03/2012
# Ózerovo

Ózerovo - Озерово (rus) - és un poble de l'óblast de Bélgorod, a Rússia. El 2014 tenia 132 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# Simone Berriau

Simone Berriau (21 de juliol de 1896 – 26 de febrer de 1984) va ser una actriu, cantant i directora teatral de nacionalitat francesa.

## Biografia

El seu veritable nom era Simone Blanche Eugénie Bossis, i va néixer en Touques, França. Va passar la seva infància en Machecoul, on una sala de teatre porta el seu nom. Als quinze anys va anar al Marroc en companyia del fill d'un hisendat, però es va casar finalment amb el coronel Henri Berriau, braç dret de Louis Hubert Lyautey. Ell va morir el 1918, i del matrimoni va néixer una filla, Henriette, que va ser actriu amb el nom artístic de Héléna Bossis.
Després de néixer la seva filla, Simone Berriau va deixar el Marroc i va tornar a França. Gràcies a la família Lyautey va conèixer a Rose Caron, cantant i gran amiga de Georges Clemenceau. Aquesta última, va descobrir la qualitat de la seva veu de soprano, i li facilita les lliçons de cant necessàries per a la seva entrada en el Teatre Nacional de l'Opéra-Comique. Després de debutar el 12 de juliol de 1923 amb el nom de «Simone Berry» a Carmen de Georges Bizet, ella va interpretar, entre altres obres, La Bohème de Giacomo Puccini, El rei de Ys de Édouard Lalo i sobretot Pelléas et Mélisande de Claude Debussy.
Elo 1934 Simone Berriau va adquirir la propietat vinícola de Mauvanne, a Hyères, on va rebre a nombroses personalitats, homes d'estat com el paixà de Marràqueix Thami El Glaoui, o artistes com Charlie Chaplin, Louis Jouvet, Colette i Cécile Sorel. Més endavant va fundar un complex immobiliari, al principi reservat a actors, a Salins-d'Hyères: Simone Berriau-Plage.
El 1935, després de deixar el cant a causa d'un problema en les cordes vocals, es va dedicar al cinema. Va rodar una quinzena de pel·lícules amb els directors de l'època. Max Ophüls li va oferir els seus millors papers, que va interpretar a Divine (1935) i La Tendre Ennemie (1936). Paral·lelament va fundar una productora, de la que fou director general Pierre Lazareff.
A partir de 1943 va assumir la direcció del Teatre Antoine, al Boulevard de Strasbourg de París. Allà hi va escenificar la gairebé totalitat de l'obra dramàtica de Jean-Paul Sartre. També va produir peces d'Albert Camus, Luigi Pirandello, Jean Cocteau, Harold Pinter, Arthur Miller, i molts altres, i va donar a més l'oportunitat a joves directors d'escena com Peter Brook, que va signar el seu primer espectacle a França el 1956 amb La gata sobre la teulada de zinc, de Tennessee Williams.
En la dècada de 1960, va obrir també les portes al repertori del teatre de boulevard, amb escriptors com Marcel Achard, André Roussin, Robert Lamoureux o Françoise Dorin, en un gènere en el qual van triomfar intèrprets com Jacqueline Maillan, Jean Le Poulain o Maria Pacôme.
Simone Berriau va morir el 1984 en el seu teatre, en la vespra de l'espectacle Nos premiers adieux. Va ser enterrada en el Cementiri de Montmartre, a París.

## Referències

* ↑ Regards
* ↑ Simone Berriau
* ↑ Stéphane Wolff
* ↑ Christian Destrumeau et Jean Moncelon
* ↑ Rebaptisé en so honneur

## Vegeu també

* Moulin-Rouge
# Melomys dollmani

Melomys dollmani és una espècie de mamífer rosegador de la família dels múrids. Són rosegadors de petites dimensions, amb una llargada de cap a gropa de 130 a 144 mm, una cua de 175 a 195 mm, els peus de 27 a 31 mm, i orelles de 17 a 18 mm. Viu als altiplans orientals de Papua Nova Guinea a una elevació de 1.200 msnm, i a les faldes del Mont Hagen i el Mont Sisa. És una espècie arborícola que habita boscs secundaris montans i boscs degradats, i prefereix ambients tropicals i humits. Anteriorment havia estat considerada una subespècie de M. rufescens. L'espècie fou anomenada en honor del mastòleg britànic John Guy Dollman.

## Referències

* ↑ Menzies, James I. «A systematic revision of Melomys (Rodentia: Muridae) of New Guinea» (en anglès). Australian Journal of Zoology, 44, 5, 1996, pàg. 367-426.
* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005. ISBN 978-0-8018-8221-0. OCLC 62265494.
* 1 2 «Melomys dollmani» (en anglès). Llista Vermella de la UICN. Unió Internacional per a la Conservació de la Natura (UICN).
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 113. ISBN 978-0801893049.
# Coincya

Coincya és un gènere de plantes amb flors de la família Brassicàcia. Consta d'unes 3 a 8 espècies. La majoria de les espècies són originàries d'Europa occidental. L'única espècie autòctona als Països Catalans és Coincya cheiranthos (Brassicel·la)

## Taxonomia

* Coincya
   * Coincya cheiranthus
   * Coincya monensis
      * C. monensis subsp. monensis (Illa de Man)
      * C. monensis subsp. recurvata * Coincya wrightii
   * Coincya johnstonii

## Referències

* ↑ Bolòs i Vigo Flora dels Països catalans Barcelona 1990
# Perdiu de mar menuda

La perdiu de mar menuda (Glareola lactea) és una espècie d'ocell de la família dels glareòlids (Glareolidae) que habita rius tranquils amb bancs de sorra de l'est de l'Afganistan, el Pakistan, l'Índia, Sri Lanka, Myanmar i oest d'Indoxina.
# Óssip Sómov

Ióssif (Óssip) Ivànovitx Sómov rus: Ио́сиф (О́сип) Ива́нович Со́мов (1815-1876) fou un matemàtic rus.

## Vida i Obra

Sómov va estudiar matemàtiques i física a la universitat de Moscou en la qu es va graduar el 1835. A partir de 1839 va donar classes a l'Escola Comercial de Moscou, mentre continuava estudiant pel seu doctorat. El 1841 va ser invitat a donar classes a la Universitat de Sant Petersburg, en la que va obtenir el doctorat sota la direcció de Nikolai Braixman.
La resta de la seva vida va transcórrer a Sant Petersburg, arribant a ser acadèmic de l'Acadèmia de Ciències de Sant Petersburg des del 1862. Entre els seus alumnes es pot esmentar Iégor Zolotarev, que seria el seu successor a la càtedra de la universitat.
Sómov va publicar el primer llibre en rus sobre funcions el·líptiques. El llibre va tenir molta influència en el desenvolupament de les matemàtiques avançades a la Rússia tsrista.Sómov també va treballar en anàlisi vectorial, aplicant-la a la geometria i a la mecànica teòrica.

## Referències

* ↑ Demidov, pàgina 66.
* ↑ Steffens, pàgina 85.
* ↑ Markushevich, pàgina 167.
* ↑ Steffens, pàgina 95.

## Bibliografia

* Demidov, S.S. «Dimitrievich Brashman (1796–1866) and the development of mathematics in Russia» (en (anglès)). Acta historiae rerum naturalium necnon technicarum, Vol. 7, 2003, pàg. 63-72. ISSN: 0231-6005.
* Kozlov, V.V. «The Steklov Institute of Mathematics is 75 years old» (en (anglès)). Herald of the Russian Academy of Sciences, Vol. 79, 524, 2009. DOI: 10.1134/S1019331609060033. ISSN: 1019-3316.
* Markushevich, A.I.. «Analytic Function». A: Andrei N. Kolmogorov, Adolf-Andrei P. Yushkevich (eds.). Mathematics of the 19th Century: Geometry, Analytic Function Theory (en (anglès)). Birkhäuser, 1996. ISBN 3-7643-5048-2.
* Steffens, Karl-Georg. The History of Approximation Theory: From Euler to Bernstein (en (anglès)). Birkhäuser, 2006. ISBN 0-8176-4353-2.

## Enllaços externs

* O'Connor, John J.; Robertson, Edmund F. «Óssip Sómov» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Grigorian, A.T. «Somov, Osip Ivanovich». Complete Dictionary of Scientific Biography, 2008. [Consulta: 30 desembre 2016].
# Tref-y-clawdd

Tref-y-clawdd (anglès: Knighton), també anomenada Trefyclo, és una vila situada principalment a l'est del comtat gal·lès de Powys, al costat del riu Teme. Un tros de la vila, fins i tot la seva estació de ferrocarril, està a l'altre costat del riu, al comtat anglès de Shropshire. Segons el cens de 2001, la població de la parròquia de Tref-y-clawdd era de 3.043 persones, la sisena més gran de Powys.
Knighton significa Terra o Vila del Cavaller en l'idioma anglès vell. El nom gal·lès, Tref-y-clawdd, registrat oficialment per la primera vegada el 1971, es tradueix com a Vila en el Dic, una referència a l'Offa's Dyke que està a prop.
Des de l'agost de 2009, Tref-y-clawdd està agermanada amb Varades, una localitat en el departament francès de Loira Atlàntic a la regió dels Països del Loira.

## Referències

* ↑ «Rhestr o Enwau Lleoedd Safonol Cymru», 14 Hydref 2021.
* ↑ «Copia archivada». Arxivat de l'original el 4 de març de 2016. [Consulta: 22 maig 2012].
* 1 2 https://archive.today/20120801232514/www.bbc.co.uk/wales/whatsinaname/sites/placenames/pages/knighton.shtml
* ↑ «Copia archivada». Arxivat de l'original el 23 de juliol de 2011. [Consulta: 22 maig 2012].
# Simone Biasci

Simone Biasci (Pontedera, Toscana, 6 d'abril de 1970) és un ciclista italià, que fou professional entre 1992 i 1997, encara que després continuà competint en equips amateurs.
En el seu palmarès destaca una victòria d'etapa a la Volta a Espanya de 1994 i dues a la Volta a Catalunya del mateix any.

## Palmarès

* 1990
** 1r al Gran Premi de la indústria i el comerç artesanal de Carnago
** 1r a la Gara Ciclistica Montappone
** 1r a la Targa Crocifisso
* 1991
** Vencedor d'una etapa de la Cursa de la Pau
* 1992
** 1r al Gran Premi Indústria del Marbre
* 1993
** Vencedor d'una etapa de la West Virginia Classic
* 1994
** Vencedor d'una etapa de la Volta a Espanya
** Vencedor de 2 etapes de la Volta a Catalunya
* 1996
** Vencedor d'una etapa de la Euskal Bizikleta
** Vencedor d'una etapa de la Volta a Astúries
* 1997
** Vencedor d'una etapa de la Ruta Mèxic
* 2003
** Vencedor d'una etapa de la Volta a Cuba
* 2004
** Vencedor d'una etapa de la Volta a Tunísia
* 2005
** Vencedor d'una etapa de la Volta a Cuba
* 2006
** Vencedor d'una etapa de la Volta a Cuba

### Resultats al Tour de França

* 1996. 126è de la classificació general

### Resultats a la Volta a Espanya

* 1994. Abandona (9a etapa). Vencedor d'una etapa
* 1995. Abandona (8a etapa)

### Resultats al Giro d'Itàlia

* 1997. Abandona (6a etapa)

## Referències

* ↑ «BIASCI Simone». [Consulta: 2 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Simone BIASCI» (en italià). [Consulta: 2 desembre 2022].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Giro del Friül femení

El Giro del Friül femení (en italià: Giro del Friuli femminile) va ser una cursa ciclista femenina italiana, d'un sol dia, que es disputava anualment a la regió del Friül - Venècia Júlia. Es va organitzar de 1987 a 2009.

## Palmarès

| Any | Vencedora | Segona | Tercera |
| 1987 | Maria Canins | | |
| 1988 | Maria Paola Turcutto | | |
| 1989 | Maria Canins | | |
| 1990 | Roberta Bonanomi | | |
| 1991 | Daniela Curlo | | |
| 1992 | Alessandra Cappellotto | | |
| 1993 | Fabiana Luperini | Alessandra Cappellotto | Maria Paola Turcutto |
| 1994 | Michela Fanini | Luisa Pegoraro | Cinzia Faccin |
| 1995 | Nada Cristofoli | Valeria Cappellotto | Sigrid Corneo |
| 1996 | Imelda Chiappa | Nada Cristofoli | Cinzia Faccin |
| 1997 | Edita Pučinskaitė | Roberta Bonanomi | Tatiana Stiajkina |
| 1998 | Gabriella Pregnolato | Zinaïda Stahúrskaia | Antonella Bellutti |
| 1999 | Pia Sundstedt | Gabriella Pregnolato | Lucia Pizzolotto |
| 2000 | Zinaïda Stahúrskaia | Simona Parente | Katia Longhin |
| 2001 | Arenda Grimberg | Zinaïda Stahúrskaia | Lara Ruthven |
| 2002 | Zinaïda Stahúrskaia | Rosalisa Lapomarda | Jolanta Polikeviciute |
| 2003 | Zinaïda Stahúrskaia | Edita Pučinskaitė | Oenone Wood |
| 2004 | Nicole Brändli | Valentina Polkhanova | Svetlana Bubnenkova |
| 2005 | Giorgia Bronzini | Monia Baccaille | Katia Longhin |
| 2006 | Fabiana Luperini | Olga Sliússareva | Karin Aune |
| 2007 | Martina Corazza | Giorgia Bronzini | Mette Fischer Andreasen |
| 2008 | No disputat |
| 2009 | Tatiana Guderzo | Ruth Corset | Fabiana Luperini |

## Enllaços externs

* Palmarès a cyclebase.nl
* Palmarès a museociclismo.it
# Melomys burtoni

Melomys burtoni és una espècie de mamífer rosegador de la família dels múrids. Són rosegadors de mitjanes dimensions, amb una llargada de cap a gropa de 90 a 170 mm, una cua de 90 a 170 mm i un pes de fins a 120 g. És endèmica de l'ecozona d'Australàsia. Viu en prades altes, camps de papir, boscs oberts, clarianes en boscs humits tropicals, pantans, manglars i ceps de fins a 1.200 msnm.

## Referències

* ↑ Menkhorst, Peter; Knight, Frank. A Field Guide to the Mammals of Australia (en anglès). Oxford University Press, USA, 2001. ISBN 9780195508703.
* 1 2 «Melomys burtoni» (en anglès). Llista Vermella de la UICN. Unió Internacional per a la Conservació de la Natura (UICN). )
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
# Jaciment del Clot d'Espolla

El Clot d'Espolla és un jaciment probablement del paleolític mitjà a l'aire lliure en uns camps de conreu a l'extrem sud-oest de l'estanyol del Clot d'Espolla, al municipi de Porqueres a la comarca catalana del Pla de l'Estany. Les seves coordenades UTM són X: 480648.24 Y: 4666632.19, i està a una alçada de 221 msnm.
El descobriment és obra de Joan Abad, membre de l'Associació Arqueològica de Girona l'any 1982. La major part dels materials van ser trobats en uns camps que toquen un dels canals d'aportació d'aigua de l'estany tot i que s'han fet troballes aïllades en camps propers. L'any 2004 es va fer una intervenció preventiva amb motiu del projecte “Estudi d'Impacte Ambiental. Millora GeneraL. Desdoblament carretera C-66. Tram: Banyoles-Besalú”.
S'han trobat fragments de quars, una trentena d'ascles un d'ells de sílex i altres de quars. Es va trobar també un nucli de quarsita i una petita destral votiva en molt bon estat de conservació. Totes les troballes estan dipositades al Museu Arqueològic Comarcal de Banyoles. Al Dipòsit de l'Associació Arqueològica de Girona.

## Referències

* ↑ «Museu Arqueològic de Banyoles».
* ↑ «Associació Arqueològica de Girona».
* Memòria prospecció arqueològica projecte “E.I.A Millora general desdoblament carretera C-66. Tram: Banyoles-Besalú, abril 2004”.

## Enllaços externs

* Pàgina web de la Direcció General d'Arxius, Biblioteques, Museus i Patrimoni
# Hymn for the Weekend

«Hymn for the Weekend» és una cançó de la banda britànica Coldplay llançada com a segon senzill de l'àlbum d'estudi A Head Full of Dreams el 25 de gener de 2016. El tema incorpora la veu de la cantant estatunidenca Beyoncé malgrat que el seu nom no apareix citat als crèdits, però si en el videoclip. Fou coproduïda per Rik Simpson, Stargate, Digital Divide i Avicii.
La idea original fou de Chris Martin amb la intenció de crear una cançó de festa, no obstant, els seus companys pensaven que no era un bona idea, la cançó era bona però no s'hi veien cantant aquesta cançó. Llavors van pensar en preguntar a Beyoncé, amiga de Martin des de feia anys, per oferir-li col·laborar amb la banda i, ella va acceptar la petició.
El videoclip fou rodat en diverses ciutats índies entre els quals es troben Vasai-Virar, Benarés, Bombai i Calcuta. Dirigit per Ben Mor, està basat en la festivitat índia Holi. Beyoncé i la famosa actriu local Sonam Kapoor també apareixen en el videoclip. Va rebre forces crítiques per mostrar una societat índia molt estereotipada.

## Crèdits
### Coldplay

* Guy Berryman – baix
* Jonny Buckland – guitarra elèctrica
* Will Champion – bateria, percussió, veus addicionals
* Chris Martin – cantant, piano, guitarra acústica

### Músics addicionals

* Tim Bergling – programació addicional
* Regiment Horns – metall
* Beyoncé Knowles – cantant

## Referències

* ↑ Grow, Kory. «Hear Coldplay, Beyonce's Clubby, Dreamlike 'Hymn for the Weekend'» (en anglès). Rolling Stone, 30-11-2015. [Consulta: 28 novembre 2016].
* ↑ Lohana, Avinash. «Sonam and Beyonce feature in new ‘Coldplay’ single» (en anglès). The Times of India, 28-01-2016. [Consulta: 1r desembre 2016].
# Nennius

Nennius fou un monjo gal·lès del segle ix. Tradicionalment se li atribueix l'autoria de la Historia Brittonum, basant-se en el pròleg de l'obra. En aquest llibre, amb un tractament llegendari de la història, hi apareix la primera referència documental del Rei Artús. Aquesta atribució, però, ha estat molt discutida, ja que sembla que la primera referència data del segle xi en una versió traduïda a l'irlandès per Giolla Coemgin.
Nennius fou un deixeble d'Elvodugus, que s'ha identificat històricament amb el bisbe Elfodd de Gwynedd, mort l'any 809.

## Referències

* ↑ Giles, J.A.. «Nennius: Historia Brittonum, 8th century». A: Paul Halsall. Six Old English Chronicles. (en anglès). Londres: Henry G. Bohn, 1948.
* ↑ Lambdin, Laura C.; Lambdin, Robert T. Arthurian writers : a biographical encyclopedia (en anglès). Westport, Conn.: Greenwood Press, 2008, p. 401. ISBN 978-0-313-34683-5.
# Nenince

Nenince és un poble i municipi d'Eslovàquia. Es troba a la regió de Banská Bystrica. La primera menció escrita de la vila es remunta al 1135.
# Simone Ashley

Simone Ashwini Pillai (Camberley, Surrey, Anglaterra; 30 de març de 1995), coneguda professionalment com a Simone Ashley, és una actriu britànic-índia. És coneguda pels seus papers a les sèries de Netflix Sex Education (2019-2021) i Bridgerton (2022-present).

## Primers anys i educació

De pares indis tamils, Latha i Gunasekharan, Ashley és de Camberley, Surrey, i té un germà gran. Ashley ha explicat que, malgrat haver crescut en una llar d'acadèmics, sempre es va sentir més atreta pels camps creatius. Ashley va créixer cantant música clàssica i òpera i tocant el piano. Més tard, la família es va traslladar a Beaconsfield i Ashley va assistir a la Redroofs Theatre School de Maidenhead per cursar els estudis de secundària. Posteriorment es va formar en interpretació a l'Arts Educational School de Londres.

## Carrera

Ashley va debutar al cinema el 2018 amb un petit paper a Boogie Man com Aarti i un paper destacat a Kill Ben Lyk com una de les personatges anomenades Ben Lyk. El 2019, Ashley va començar a interpretar Olivia Hanan, membre de la camarilla de Ruby Matthews, els Intocables, a la comèdia-drama de Netflix Sex Education, paper que reprendria en la seva segona i tercera temporada. Va aparèixer a la minisèrie de suspens psicològic de la ITV The Sister com Elise Fox.
El febrer de 2021 es va anunciar que Ashley interpretaria la protagonista Kate davant Jonathan Bailey com a Anthony a la segona temporada del drama romàntic d'època de Netflix Bridgerton. El 2023 apareixerà a l'adaptació cinematogràfica d'acció real de La Sireneta de Disney en un paper no revelat.

## Referències

* ↑ Glass, Katie. «Bridgerton's Simone Ashley on corsets, combatting sexism and the power of representation» (en anglès britànic). Glamour UK, 09-03-2022. [Consulta: 26 març 2022].
* ↑ Menon, Maya Vogue Singapore, 02-03-2022 [Consulta: 9 març 2022].
* 1 2 «Còpia arxivada». Veylex, 02-07-2019. Arxivat de l'original el 15 de febrer 2021 [Consulta: 15 febrer 2021].
* ↑ Variety, 24-11-2021 [Consulta: 25 novembre 2021].
* ↑ Simpson, Richard Mirror, 27-02-2021 [Consulta: 28 febrer 2021].
* ↑ Wahi, Sukriti Elle Australia, 16-02-2021 [Consulta: 18 febrer 2021].
* ↑ Hanrahan, Laura Cosmopolitan, 18-02-2021 [Consulta: 18 febrer 2021].
* ↑ Fowler, Sara Medium, 25-06-2019 [Consulta: 15 febrer 2021].
* ↑ Sanyal, Pathikrit MEAWW, 20-01-2020 [Consulta: 16 febrer 2021].
* ↑ Andreeva, Nellie Deadline, 15-02-2021 [Consulta: 15 febrer 2021].
* ↑ Russell, Scarlett The Sunday Times, 25-03-2022 [Consulta: 28 març 2022].
# Treffieux

Treffieux (en bretó Trefieg) és un municipi francès, situat a la regió de país del Loira, al departament de Loira Atlàntic, que històricament va formar part de la Bretanya. L'any 2006 tenia 703 habitants. Limita amb Saint-Vincent-des-Landes, Lusanger, Jans, Nozay, Abbaretz i Issé.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 921 | 561 | 527 | 601 | 690 | - | 746 | 816 | 908 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 982 | 1.037 | 1.041 | 1.072 | 1.132 | 1.277 | 1.368 | 1.253 | 1.194 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1.161 | 1.167 | 1.170 | 1.015 | 933 | 858 | 853 | 854 | 810 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 776 | 700 | 688 | 629 | 626 | 618 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Alphonse Rethore | |
| 2008- | François Morice | |
# Kàtritxev

Kàtritxev (en rus: Катричев) és un poble (un possiólok) de l'óblast de Volgograd, a Rússia, segons el cens del 2021 tenia 1.579 habitants.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Simone Cadamuro

Simone Cadamuro (San Donà di Piave, Vèneto, 28 de juny de 1976) va ser un ciclista italià, que fou professional entre 2002 i 2009. En el seu palmarès destaquen algunes victòries d'etapa en curses d'una setmana, com l'Eneco Tour de 2005 o la Volta a Polònia de 2003.

## Palmarès

* 1999
** 1r a la Coppa Caivano
* 2000
** 1r al Gran Premi de la Indústria del Marbre
** 1r a la Coppa Caduti Nervianesi
** 1r al Circuit Castelnovese
* 2001
** 1r a la Milà-Busseto
** 1r a la Vicenza-Bionde
* 2002
** Vencedor d'una etapa de la Volta a Eslovàquia
* 2003
** Vencedor de 2 etapes de la Volta a Polònia
* 2004
** 1r al Gran Premi de Doha
** 1r a la Veenendaal-Veenendaal
** Vencedor d'una etapa de la Volta al llac Qinghai
* 2005
** Vencedor d'una etapa de l'Eneco Tour
* 2007
** Vencedor d'una etapa de la Fletxa del Sud
* 2008
** Vencedor de 2 etapes de la Volta a Sèrbia

### Resultats al Giro d'Itàlia

* 2004. 120è de la classificació general
* 2005. Abandona (18a etapa)

### Resultats a la Volta a Espanya

* 2005. Abandona (5a etapa)

## Enllaços externs

* Fitxa de Simone Cadamuro a sitiodeciclismo.net